ממלו גייטנופולוס

אורפיאוס (ממלו) גייטנופולוס (נולד ב-1938 לערך) הוא נגן ג'אז, מלחין ומעבד מוזיקלי ישראלי ממוצא יווני, המנגן בסקסופון ובחצוצרה.

נולד בירושלים. אביו סטרטיס גיאטנופולוס לימד אותו נגינה בפסנתר והלחנה. עבודתו הראשונה הייתה בגיל 17 לצד הפסנתרן דני גוטפריד. בשנות השבעים השתתף במספר אלבומים ישראליים חשובים, כגון "שבלול" (1970) של אריק איינשטיין ושלום חנוך ו"למה לא סיפרת לי!?" (1971), אלבום הבכורה של שלמה גרוניך, בהם ניגן בחליל.

ב-1975 סיים לימודי ג'אז בבית הספר למוזיקה ברקלי, ואז התגורר למשך 16 שנה בניו יורק.

בארצות הברית ניגן בשלושה אלבומים של תזמורת ה"סופר בנד" של : "In Case You Missed It" (1984), "No Dummies Allowed" (1987) ו-"Original Superband" (1994). הופיע לצד  ולצד תזמורת הג'אז של  וכן הוביל להקה בת תשעה נגנים.

ב-1988 חזר באופן קבע לישראל, והחל להופיע בהופעות ג'אז שונות, וכן השתתף באופן קבוע בפסטיבל הים האדום ובפסטיבל הג'אז של תל אביב. ב-1997 יצא לסיבוב הופעות בהודו לצד רביעיית דני גוטפריד וכן הופיע עמה בפסטיבל הג'אז של רומא. ב-2007 הופיע עם "תשיעיית ממלו גאיטנופולוס" בפסטיבל הים האדום, וב-2010 הוציא אלבום הופעה חיה של "רביעיית ממלו גאיטנופולוס" בהופעה במועדון ה"שבלול".

גייטנופולוס הוא חבר סגל בבית הספר רימון ובאקדמיה למוסיקה ולמחול בירושלים.

קישורים חיצוניים

 
 גיאטנופולוס (ממלו) אורפיאוס, באתר רימון בית ספר למוסיקה
 Mamelo Gaitanopoulos, באתר ארכיון האינטרנט, 2 בפברואר 2022, מתוך אתר האקדמיה למוסיקה ולמחול בירושלים
 חמישיית ממלו גיטנופולוס, באתר הבמה

הערות שוליים 

ישראלים שנולדו ב-1938
נגני ג'אז: סקסופוניסטים
נגני ג'אז: חצוצרנים
נגנים ישראלים
מלחיני ג'אז ישראלים
סגל בית הספר רימון
סגל האקדמיה למוסיקה ולמחול בירושלים